אלדד אמיר

אלדד אמיר (נולד ב-28 בספטמבר 1961) הוא שייט ישראלי בעבר. השתתף ב-3 אולימפיאדות (לוס אנג'לס 1984, סיאול 1988 וברצלונה 1992).

ביוגרפיה 
נולד וגדל בקיבוץ שדות ים והתחרה במסגרת מועדון השיט הפועל שדות ים.
באולימפיאדת לוס אנג'לס (1984) סיים אמיר במקום שמיני עם שותפו יואל סלע בשיט מפרשיות מדגם הולנדי מעופף. במהלך התחרות סיים הצמד הישראלי שלישי בשני שיוטים (שיוט שלישי ושיוט חמישי).

ההחמצה הגדולה
באולימפיאדת סיאול (1988) השתתף שוב עם סלע, אך בשל יום הכיפורים שחל באחד מימי התחרות ויתרו על שיוט אחד (שיוט מספר שתיים) שבעזרתו יכלו אולי לזכות בשיוט טוב יותר ולשפר את הדירוג שלהם. הם סיימו במקום רביעי בשיט מפרשיות מדגם הולנדי מעופף, המקום הגבוה ביותר שספורטאי ישראלי הגיע אליו במשחקים האולימפיים עד אז וכך החמיצו מדליה אולימפית ראשונה לישראל. במדליית זהב זכה צמד מדנמרק, במדליית כסף זכה צמד מנורווגיה ובמדליית ארד זכה צמד מקנדה. במהלך התחרות סיים הצמד הישראלי בשני שיוטים מתוך שבעה במקום ראשון (שיוט רביעי ושיוט שישי). 

באולימפיאדת ברצלונה (1992) זכה אמיר לכבוד לשאת את דגל ישראל בטקס הפתיחה. במשחקים עצמם הוא סיים במקום 20 עם שותפו סלע בשיט מפרשיות מדגם הולנדי מעופף. 

מלבד פעילותו הספורטיבית הוא עסק גם בדוגמנות.

אמיר היה נשוי לדוגמנית אורית הבר ולהם שלושה ילדים.

קישורים חיצוניים

הערות שוליים

שייטים ישראלים
משתתפים ישראלים באולימפיאדת לוס אנג'לס (1984)
נושאי דגל ישראל באולימפיאדה
משתתפים ישראלים באולימפיאדת ברצלונה (1992)
משתתפים ישראלים באולימפיאדת סיאול (1988)
שדות ים: אישים
דוגמנים ישראלים
בוגרי בית הספר משותף חוף הכרמל
שייטים באולימפיאדת ברצלונה (1992)
שייטים באולימפיאדת סיאול (1988)
ישראלים שנולדו ב-1961